**DĖL ŽEMĖS SKLYPO, TERITORIJOJE PRIE SMILTAINIO G. IR A. VOLDEMARO G., KAUNE, DETALIOJO PLANO ORGANIZAVIMO**

Vadovaujantis Lietuvos Respublikos teritorijų planavimo įstatymu, Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatomis, patvirtintomis Lietuvos Respublikos vyriausybės 1996 m. rugsėjo 18 d. nutarimu Nr. 1079 (toliau – Nutarimas), informuojame, kad **yra priimtas sprendimas dėl teritorijoje prie Smiltainio g. ir A. Voldemaro g.,Kaune, detaliojo plano pradžios ir planavimo tikslų - Kauno miesto savivaldybės administracijos direktoriaus 2025 m. liepos 11 d. įstatymas Nr. A-854 „DĖL ŽEMĖS SKLYPO PRIE SMILTAINIO G. IR A. VOLDEMARO G., KAUNE, DETALIOJO PLANO RENGIMO“.**

**Planavimo tikslai ir uždaviniai** - nustatyti detaliojo plano sprendinius; sudaryti sąlygas darniai Kauno miesto savivaldybės teritorijos raidai, teritorijų sanglaudai, nuosekliai įgyvendinti erdvinės ir funkcinės integracijos politiką, kompleksiškai spręsti socialinius, ekonominius uždavinius; kurti sveiką, saugią, darnią, klimato kaitos padariniams atsparią gyvenamąją aplinką ir visavertes gyvenimo sąlygas gyvenamosiose vietovėse; sudaryti sąlygas privačioms investicijoms, kuriančioms socialinę ir ekonominę gerovę, tinkamos kokybės gyvenimo sąlygas, skatinančioms alternatyvių energijos šaltinių ir technologijų plėtrą, didinančioms energijos vartojimo efektyvumą; derinti fizinių ir juridinių asmenų ar jų grupių, Kauno miesto savivaldybės interesus dėl teritorijos naudojimo ir veiklos plėtojimo teritorijoje sąlygų.

Planavimo sprendiniai turi neprieštarauti Kauno miesto savivaldybės teritorijos bendrajam planui, patvirtintam Kauno miesto savivaldybės tarybos 2014-04-10 sprendimu Nr. T-209 ir pakoreguotam Kauno miesto savivaldybės tarybos 2019 m. gegužės 14 d. sprendimu Nr. T-196 „Dėl Kauno miesto savivaldybės teritorijos bendrojo plano korektūros patvirtinimo“.

Planavimo iniciatorius – Kauno miesto savivaldybės administracijos direktorius (Laisvės al. 96, Kaunas).

Strateginis pasekmių aplinkai vertinimas (SPAV) neatliekamas.

Vadovaujantis Nutarimo 8 skyriaus 41.1 papunkčiu, planavimo organizatorius apie rengiamą kompleksinio teritorijų planavimo dokumentą paskelbia Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje, planavimo organizatoriaus buveinėje ir interneto svetainėje, sprendimą priėmusios institucijos interneto svetainėje ir seniūnijų, kurių teritorijoje yra planuojama teritorija, skelbimų lentose.

Dėl informacijos apie žemės sklypo, teritorijoje prie Smiltainio g. ir A. Voldemaro g.,Kaune, detaliojo plano koregavimo galima kreiptis į Kauno miesto savivaldybės administracijos Miesto planavimo ir architektūros skyrių, adresas Laisvės al. 96, Kaunas, Urbanistikos poskyrio vyriausioji specialistė V. Venskūnė, tel. . 062620175, vaida.venskune@kaunas.lt

2025-07-11 Įsakymas Nr. A- 854